CELEX: 32015R0047
Language: bg
Date: 2015-01-14 00:00:00
Title: Регламент за изпълнение (ЕС) 2015/47 на Комисията от 14 януари 2015 година за разрешаване на употребата на препарат от алфа-амилаза, получена от Bacillus licheniformis (DSM 21564), като фуражна добавка за млекодайни крави (притежател на разрешението DSM Nutritional products Ltd., представляван от DSM Nutritional Products Sp. Z.o.o)  Текст от значение за ЕИП

15.1.2015   
            
            
               BG
            
            
               Официален вестник на Европейския съюз
            
            
               L 9/8
            
         РЕГЛАМЕНТ ЗА ИЗПЪЛНЕНИЕ (ЕС) 2015/47 НА КОМИСИЯТА
   от 14 януари 2015 година
   за разрешаване на употребата на препарат от алфа-амилаза, получена от Bacillus licheniformis (DSM 21564), като фуражна добавка за млекодайни крави (притежател на разрешението DSM Nutritional products Ltd., представляван от DSM Nutritional Products Sp. Z.o.o)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за издаване на разрешение за препарат от алфа-амилаза, получена от Bacillus licheniformis (DSM 21564). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешаването на употребата на препарат от алфа-амилаза, получена от Bacillus licheniformis (DSM 21564), като фуражна добавка за млекодайни крави, който следва да бъде класифициран в категорията добавки „зоотехнически добавки“.
            
         
               (4)
            
            
               В становищата си от 15 юни 2012 г. (2) и 9 октомври 2013 г. (3) Европейският орган за безопасност на храните (Органът) заключи, че при предложените условия на употреба препаратът от алфа-амилаза, получена от Bacillus licheniformis (DSM 21564), не се отразява неблагоприятно върху здравето на животните и на човека, нито върху околната среда. Освен това Органът отбеляза, че по време на първата половина от периода на лактация добавката значително увеличава добива на мляко. Според него обаче това заключение не може да се направи за целия период на лактация. Органът не счита, че са необходими специфични изисквания за наблюдение след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.
            
         
               (5)
            
            
               При оценката на препарата от алфа-амилаза, получена от Bacillus licheniformis (DSM 21564), беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на посочения препарат следва да бъде разрешена съгласно предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Разрешение
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „подобрители, увеличаващи смилаемостта на храната“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 14 януари 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 268, 18.10.2003 г., стр. 29.
   
      (2)  EFSA Journal (Бюлетин на ЕОБХ), 2012; 10(7):2777.
   
      (3)  EFSA Journal (Бюлетин на ЕОБХ), 2013; 11(10):3434.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешението
               
               
                  Добавка
               
               
                  Състав, химична формула, описание, метод за анализ
               
               
                  Вид или категория на животните
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешението
               
            
                  Единици за активност/kg пълноценен фураж със съдържание на влага 12 %
               
            
                  
                     Категория „зоотехнически добавки“. Функционална група: подобрители, увеличаващи смилаемостта на храната.
                  
               
            
                  4a21
               
               
                  DSM Nutritional products Ltd., представляван от DSM Nutritional Products Sp. Z.o.o
               
               
                  алфа-амилаза
                  EC 3.2.1.1
               
               
                  
                     Състав на добавката:
                  
                  Препарат от алфа-амилаза, получена от Bacillus licheniformis (DSM 21564), с минимална активност:
                  
                               
                           
                           
                              твърдо състояние: 160 KNU (1)/g;
                           
                        
                               
                           
                           
                              течно състояние: 240 KNU/g.
                           
                        
                     Характеристика на активното вещество:
                  
                  алфа-амилаза ЕС 3.2.1.1, получена от Bacillus licheniformis (DSM 21564).
                  
                     Метод за анализ
                      (2)
                  
                  Определяне на алфа-амилаза:
                  Колориметричен метод, основан на количествено определяне на багрилните фрагменти, получени при действието на алфа-амилаза върху субстрати от червена скорбяла.
               
               
                  Млекодайни крави
               
               
                  —
               
               
                  300 KNU
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат условията на съхранение и устойчивостта при гранулиране.
                           
                        
                              2.
                           
                           
                              Да се прилага до четиринадесетата седмица от периода на лактация.
                           
                        
                              3.
                           
                           
                              Мерки за безопасност: носене на средства за дихателна защита, предпазни очила и ръкавици по време на работа.
                           
                        
               
                  4 февруари 2015 г.
               
            
         (1)  1 KNU е количеството ензим, което освобождава 6 микромола p-нитрофенол на минута от 1,86 mM етилиден-G7-p-нитрофенил-малтохептаозид, при pH 7,0 и 37 °C.
      
         (2)  Подробна информация за методите за анализ може да бъде намерена на следния адрес на референтната лаборатория: https://ec.europa.eu/jrc/en/eurl/feed-additives/evaluation-reports.